CELEX: 62017TA0201
Language: bg
Date: 2019-02-12 00:00:00
Title: Дело T-201/17: Решение на Общия съд от 12 февруари 2019 г. — Printeos/Комисия [Извъндоговорна отговорност — Конкуренция — Картели — Решение, с което се установява нарушение на член 101 ДФЕС — Глоби — Съдебно решение, което отменя частично решението на Комисията — Възстановяване на главницата по глобата — Мораторни лихви — Достатъчно съществено нарушение на правна норма, с която се предоставят права на частноправните субекти — Причинно-следствена връзка — Вреда — Член 266 ДФЕС — Член 90, параграф 4, буква а), второ изречение от Делегиран регламент (ЕС) № 1268/2012]

1.4.2019   
            
            
               BG
            
            
               Официален вестник на Европейския съюз
            
            
               C 122/15
            
         
      Решение на Общия съд от 12 февруари 2019 г. — Printeos/Комисия
      (Дело T-201/17) (1)
      
      (Извъндоговорна отговорност - Конкуренция - Картели - Решение, с което се установява нарушение на член 101 ДФЕС - Глоби - Съдебно решение, което отменя частично решението на Комисията - Възстановяване на главницата по глобата - Мораторни лихви - Достатъчно съществено нарушение на правна норма, с която се предоставят права на частноправните субекти - Причинно-следствена връзка - Вреда - Член 266 ДФЕС - Член 90, параграф 4, буква а), второ изречение от Делегиран регламент (ЕС) № 1268/2012)
      (2019/C 122/17)
      Език на производството: испански
      
         Страни
      
      
         Ищец: Printeos, SA (Алкала де Енарес, Испания) (представители: H. Brokelmann и P. Martínez-Lage Sobredo, адвокати)
      
         Ответник: Европейска комисия (представители: F. Dintilhac и F. Jimeno Fernández)
      
         Предмет
      
      Като главно искане, на основание член 268 ДФЕС обезщетение за вредите, претърпени от отказа на Комисията да изплати на ищеца мораторни лихви върху главницата по глоба, възстановена след отмяната на Решение C(2014) 92 95 окончателен на Комисията от 10 декември 2014 година относно производство по член 101 [ДФЕС] и член 53 от Споразумението за ЕИП (AT.39780 — Пощенски пликове) с решението на Общия съд от 13 декември 2016 г., Printeos и др./Комисия (T-95/15, EU:T:2016:722), и при условията на евентуалност, на основание член 263 ДФЕС отмяна на решението на Комисията от 26 януари 2017 г., с което тя отказва въпросното връщане
      
         Диспозитив
      
      
                  1)
               
               
                  
                     Европейският съюз, представляван от Европейската комисия, трябва да поправи претърпяната от Printeos, SA вреда поради неплащането на това дружество на сума в размер на 184 592,95 EUR, която му се дължи на основание на мораторни лихви, започнали да текат в периода от 9 март 2015 г. до 1 февруари 2017 г., по силата на член 266, първа алинея ДФЕС в изпълнение на съдебното решение от 13 декември 2016 г., Printeos и др./Комисия (T-95/15).
                  
               
            
                  2)
               
               
                  
                     Обезщетението, посочено в точка 1, се увеличава с мораторни лихви, считано от обявяването на настоящото решение до плащане в пълен размер, по лихвен процент, фиксиран от Европейската централна банка (ЕЦБ) за нейните основни операции по рефинансиране, увеличен с 3,5 процентни пункта.
                  
               
            
                  3)
               
               
                  
                     Отхвърля иска в останалата му част.
                  
               
            
                  4)
               
               
                  
                     Осъжда Комисията да заплати съдебните разноски.
                  
               
            
         (1)  ОВ C 168, 29.5.2017 г.